
Warɛgak Puɔl in cɛ gɔ̱a̱r
JI̱ GÄ-LËË-CIA
Riet in nhiam
Kä mëë tuɔkɛ thuk tin gɔw kɛ kui̱ Yecu kɛ ŋi̱i̱c kä cakɛ nhɔk ɛ nɛy ti /ci tɔ̱a̱ ji̱ Juudh. Cu thiec ben nhial mi bi raan ŋut Muthɛ luɔ̱th kɛ ɣöö bɛ ku la Krith-cini mi thuɔ̱k. Cu Puɔl ruac ɛmɔ lat ɛn ɣöö nɔmɔ /ciɛ jɛn luɔtdɛ, kä min la thuɔ̱k kɛ kui̱ teekä rɛy Kritho, ɛ ŋa̱th ɛ nin bi nɛy diaal moc kɛ cuɔ̱ɔ̱ŋ kä Kuoth. Duundɛ ɣöö rɛy duëli Kuɔth tin te kä Gä-lëë-cia, te rɛydiɛn kɛ duel Kuɔth rɛy wec ji̱ Röm in te kä E-cia in Tɔt, cu naath ben thi̱n ti cua Puɔl ben gak latkɛ ɣöö ɛ raan tiit ŋuɔ̱t Muthɛ kɛ ɣöö bɛ tekɛ cuɔ̱ɔ̱ŋ kä Kuoth.
Kä cua warɛgak Puɔl kä ji̱ Gä-lëë-cia gɔ̱r kɛ kui̱ kä ɣöö bɛ nɛy tin ca bath kɛ jɛn ŋi̱i̱c kacä nɛmɛ luɔ̱ɔ̱c ŋäthä min thuɔ̱k kɛnɛ lät tin thuɔ̱ɔ̱k. Cu Puɔl ɛ tok kɛ mi gaŋɛ ni la̱tdɛ kɛ ɣöö ɛ cuɔ̱ɔ̱ŋ ɛn ɣöö ba jɛ cɔl i̱ jääk Yecu Kritho in thuɔ̱k. Kä cuɛ jɛ rɔam thi̱n ɛn ɣöö ciötdɛ kɛ ɣöö ba jääk bëë nikä Kuoth, /cɛ bä kä buɔ̱m ran, kä la̱tdɛ ɛ duŋ nɛɛni tin /ci tɔ̱a̱ ji̱ Juudh. Kä cuɛ ruacdɛ rialikä ɛn ɣöö ɛ ŋa̱th kärɔa ɛ nin moc naath kɛ cuɔ̱ɔ̱ŋ kä Kuoth. Kä thukä ciökni ci Puɔl ɛ nyoth thi̱n ɛn ɣöö ciaaŋ Krith-cini guurɛ ni ciaaŋ nho̱kä ran min ku lɛ ben kɛ ŋa̱th rɛy Kritho.
Tin te rɛy buɔk
1. Riet in nhiam 1:1-10
2. Lua̱ŋ Puɔl ala jääk 1:11—2:21
3. Thuk Puthä Kuɔth ti gɔw 3:1—4:31
4. Lɔar Krith-cini kɛnɛ lätkiɛn 5:1—6:10
5. Guk ruac 6:11-18
